Translate the text from Welsh to English.



 
Y mis Mawrth hwn oedd yr oeraf ers blynyddoedd ac effeithiodd yn drwm ar lawer o fusnesau, gan gynnwys ffermwyr.  O ganlyniad i’r oerfel a’r eira, mae llawer o ffermwyr yng Nghymru wedi colli nifer fawr o ddefaid, ŵyn a lloi.  Mae Llywodraeth Cymru felly am wneud yr hyn y gall i helpu’r ffermwyr hyn i ddelio â’u stoc marw mor gyflym a diogel â phosibl. 

 Mae dyletswydd ar ffermwyr o dan gyfraith yr UE i gael gwared ar stoc marw yn ddiogel, i ddiogelu iechyd pobl ac anifeiliaid. 

 Er hynny, mae cyfraith yr UE yn caniatáu i ffermwyr gladdu eu stoc ar eu tir pan fo’n argyfwng.  Gan ein bod wedi wynebu tywydd mor ddifrifol, mae llawer o ffermwyr yn ei chael hi’n anodd delio â’u stoc marw yn ddiogel.  Rydym wedi clywed am gasglwyr yn methu â chyrraedd ffermydd.  Felly, rwyf wedi penderfynu llacio’r rheol am gyfnod dros dro yn yr ardaloedd sydd wedi dioddef waethaf, ond heb aberthu’r egwyddor gyffredinol y dylai’r ffermwr symud ei stoc marw o’i fferm lle bynnag y bo hynny’n bosibl. 

 O dan amgylchiadau cyffredin, mae ceidwaid da byw yn cysylltu â chasglwr stoc marw ac yn trefnu ei fod yn mynd â’i stoc marw o’r fferm i ddelio â nhw’n ddiogel.  Dylai ffermwyr barhau i wneud popeth yn eu gallu i fynd â charcasau o’u tir gan gysylltu â chasglwr stoc marw yn y lle cyntaf.  Ond os gwelith y casglwr ei bod yn amhosibl cyrraedd fferm yn un o’r ardaloedd sydd wedi dioddef waethaf gan yr eira, fel Conwy, Sir Ddinbych, Wrecsam, Gwynedd, Sir y Fflint, Sir Drefaldwyn neu Sir Faesyfed, rydym am roi’r hawl dros dro i ffermwyr gael claddu eu defaid, ŵyn a lloi yn unol â rheoliadau’r UE a Chymru.  Bydd gofyn i ffermwyr ddangos tystiolaeth na fu modd i’r casglwr ddod i’r fferm. 

 Mae’r perygl o lygredd yn dibynnu ar nifer o ffactorau ar y safle, gan gynnwys nifer y carcasau, y math o garcasau, sut cawsant eu claddu, daeareg y safle a dyfnder y lefel trwythiad.  Gan mai Cyfoeth Naturiol Cymru sy’n gyfrifol am ddiogelu ansawdd dŵr, dylid gwrando ar eu cyngor nhw wrth gladdu stoc.  Am ragor o wybodaeth, darllenwch Groundwater Protection: Principles and Practice (GP3\). Ceir copi ohono yn: http://www.environment\-agency.gov.uk/research/library/publications/144346\.aspx 

 Yn ogystal â dilyn cyngor Cyfoeth Naturiol Cymru ar gladdu stoc, rhaid i’r ffermwr roi gwybod i’r Awdurdod Lleol ei fod yn claddu stoc.  Rhaid iddo gofnodi’r digwyddiad yn ei lyfr symudiadau gan nodi rhifau tagiau clust yr anifeiliaid (os yn gymwys) a lleoliad y gladdfa. 

 Daw’r ddarpariaeth hon i rym un funud ar ôl canol nos, 3 Ebrill 2013 a bydd yn para am 7 niwrnod. Byddwn wedyn yn edrych eto ar y sefyllfa i benderfynu a ddylem ei hestyn neu ddod â hi i ben.  

 Mae fy ymrwymiad i gefnogi diwydiant amaeth llwyddiannus a phroffidiol yn parhau.  Mae’r diwydiant eisoes yn derbyn cymhorthdal o £260 miliwn y flwyddyn ac mae rhan o hwnnw’n cael ei roi yn union am fod y diwydiant yn wynebu problemau fel prisiau ac incwm ansefydlog a pheryglon naturiol. 

 Rwyf wrthi’n ystyried sut y dylem drefnu cymorth tymor hir i helpu ein ffermwyr yng Nghymru ac rwy’n ddiwyro fy nghefnogaeth i ddatblygu diwydiant na fydd yn dibynnu ar gymhorthdal. Nid rhoi rhagor o gymorth ariannol uniongyrchol i fusnesau fferm unigol yw’r ffordd i’w gwneud yn gryf a chadarn i wynebu’r dyfodol.  Rwyf wastad wedi gwrthwynebu polisi Llywodraeth y DU sydd o blaid lleihau taliadau uniongyrchol y PAC i ffermwyr, hynny am fy mod yn credu bod angen cymorth cyhoeddus ar fusnesau fferm i’w gwneud yn fwy effeithiol a phroffidiol.  Rwy’n fwy na pharod i ystyried unrhyw help ymarferol pellach y gallai Llywodraeth Cymru ei roi i’r diwydiant ac i fusnesau unigol yn y cyfnod anodd hwn.







Translation:


 
The last March has been one of the coldest for many years. It has had a significant impact on many businesses including agriculture. As a consequence many Welsh farmers have been devastated by the deaths of sheep, lambs and calves due to the snow. The Welsh Government intends to do what it can to help these farmers to deal with their lost stock as quickly and safely as possible.


We have obligations under EU law to ensure the safe disposal of fallen stock to safeguard both public and animal health.


We have limited powers under EU law to allow on farm burial under emergency circumstances. We have faced such extreme weather and many farmers are struggling to safely dispose of their fallen stock.  We have received reports of collectors being unable to reach some farms, I have decided to temporarily apply this derogation in the worst affected areas whilst upholding the general principle of disposal off farm wherever possible.


Under normal circumstances, livestock keepers contact a fallen stock collector for the safe removal of their fallen stock. Farmers should continue to do everything that they can to facilitate the removal of carcasses from their farm and should contact a fallen stock collector in the first instance. However, if fallen stock collectors are unable to access farms in the worst affected areas of Wales of Conwy, Denbighshire, Wrexham, Gwynedd, Flintshire, Montgomeryshire, and Radnorshire we will temporarily allow farmers to bury sheep, lambs and calves in accordance with EU and domestic regulations. Farmers will be required to provide evidence that collectors were unable to access the farm.


The risk of pollution is site\-specific and depends on a number of factors, including the volume and type of carcasses, the method of burial, the surrounding geology and the depth of the water table. As Natural Resources Wales is responsible for protecting water quality their guidelines need to be considered when disposing of carcasses. For more detailed information please refer to Groundwater Protection: Principles and Practice (GP3\) on the Environment Agency's website.


In addition to seeking advice from Natural Resources Wales on burial sites, farmers must notify their Local Authority that a burial is taking place. This must be recorded in the farmer’s movement book, with tag numbers if appropriate and the burial site location.


This will come into force at one minute after midnight on 3rd April 2013 and will apply for a period of 7 days after which the procedure will be, reviewed to determine whether it should be closed or extended.


I remain committed to supporting a viable and profitable agricultural industry, which already receives a direct subsidy of £260 million per annum and in part it is given precisely in recognition that the industry is subject to these problems, price, income volatility and natural risks.


I am currently considering how best to provide long term support to our farmers in Wales and I am steadfast in my support to develop an industry that is not reliant on subsidy. Providing additional further direct financial support into individual farm businesses is not the way to improve our long term resilience. I have consistently argued against the policy of the UK Government to reducing direct CAP payments to farmers precisely because I recognise that farm business require public support to become more efficient and profitable. I remain happy to consider any further practical support that the Welsh Government can provide both to the industry and to individual business at this difficult time.